હવે વારો હતો બીજી એક નવી અને નોખી રજૂઆતનો જેની ઘણાને આતુરતા હતી. એ હતી ‘શેરાક્ષરી’ ! આમ તો અગાઉ આ પ્રયોગ થઇ ચૂકેલો હતો પણ આજે, પાંચ વર્ષ પછી ,જરા એ જુદા અંદાઝમાં હતો.ગઇ બેઠકમાં સૌથી પ્રથમ જ વખત સાહિત્ય સરિતામાં આવનાર ભાઇ શ્રી ધવલ મહેતાનો ઉત્સાહ તેમાં ઘણું કામ કરી ગયો. શૈલાબેન મુન્શા,ઇન્દુબેન શાહ, ચિમનભાઇ પટેલે,પ્રશાંતભાઇ મુન્શા,ધવલભાઇ મહેતા અને દેવિકાબેન ધ્રુવે મળીને ૨૫ શેરોની શેરાક્ષરીની રમઝટ નાટકિય રીતે મચાવી. જાણીતા ગઝલકાર અને સાથે સાથે હ્યુસ્ટનના પણ રચનાકારોના શેરોની રજૂઆતને સૌએ આનંદથી માણી અને તાળીઓના ગડગડાટથી વધાવી લીધી હતી.